b'\n_START_ARTICLE_\nArch Linux\n_START_SECTION_\nDizajn\n_START_PARAGRAPH_\nArch Linux se uglavnom temelji na binarnim paketima. Oni su optimizirani za i686 i x86-64 mikroprocesore. Uz njih dostupan je i tzv. Arch Build System za automatiziranu kompilaciju izvornog koda. Glavni fokus Arch Linux distribucije je jednostavnost, fleksibilnost te brzina.\n_START_SECTION_\nInstalacija\n_START_PARAGRAPH_\nNa Arch Linux internetskoj stranici su dostupne ISO slike koje se mogu pokretati sa opti\xc4\x8dkih medija te USB pogona. S\xc8\x83ma procedura instalacije se izvr\xc5\xa1ava putem skriptiranih dijaloga na koje korisnik odgovara davanjem odre\xc4\x91enog unosa. Dodatna prilagodba sustava i pro\xc5\xa1irenje se mora obaviti ru\xc4\x8dno naknadnim prijenosom datoteka sa glavnih repozitorija._NEWLINE_Alternativa opti\xc4\x8dkom mediju ili USB pogonu postoji u vidu kori\xc5\xa1tenja stati\xc4\x8dke ina\xc4\x8dice Pacman upravitelja paketa iz ve\xc4\x87 postoje\xc4\x87eg i prethodno instaliranog GNU/Linux operacijskog sustava. Korisnik u tome slu\xc4\x8daju montira praznu particiju tvrdog diska dok Pacman na istu instalira pakete. Nakon toga je potrebno podesiti bootloader te dodatne postavke da bi se omogu\xc4\x87io pristup instaliranome sustavu.s\n_START_SECTION_\nKonfiguracija\n_START_PARAGRAPH_\nTemeljne postavke Arch Linux distribucije su sadr\xc5\xbeane u datoteci /etc/rc.conf \xc5\xa1to je sli\xc4\x8dno distribucijama poput Gentoo. U toj datoteci se nalaze informacije poput imena ra\xc4\x8dunala, postavke tipkovnice, glavnih modula u\xc4\x8ditanih prilikom u\xc4\x8ditavanja sustava, vremenske zone, daemoni i sli\xc4\x8dno.\n_START_SECTION_\nUpravljanje paketa\n_START_PARAGRAPH_\nZa upravljanje svim paketima se koristi aplikacija Pacman. Pacman upravlja instalacijom paketa, nadogradnjom, uklanjanjem, vra\xc4\x87anjem starijih ina\xc4\x8dica te rje\xc5\xa1avanjem tzv. ovisnih paketa (paketi mogu zahtjevati instalaciju drugih paketa za normalan rad).\n_START_SECTION_\nIna\xc4\x8dice\n_START_PARAGRAPH_\nSli\xc4\x8dno kao i distribucija Gentoo, Arch Linux nema prave ina\xc4\x8dice ve\xc4\x87 koristi sustav \xc4\x8dija je zna\xc4\x8dajka neprekidno a\xc5\xbeuriranje paketa bez adaptacije za neki specifi\xc4\x8dan datum izdavanja (\xc5\xa1to je pak slu\xc4\x8daj kod distribucija kao \xc5\xa1to su Ubuntu ili Fedora). Unato\xc4\x8d tome, ISO slike se ponekad (u nepravilnim intervalima) a\xc5\xbeuriraju sa najnovijim paketima.'